ZAPISNIK

26. sjednice Vijeća Mjesnog odbora Kupinečki Kraljevec I.,
održane 12. lipnja 2023 godine,

 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Ivana Pogačić, potpredsjednica Vijeća.
Predsjedava Žarko Vučak, predsjednik Vijeća.
         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 26. sjednicu Vijeća. 
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Zaključak o potrebnom uvrštenju ulica Kraljevečki brijegi  V.  i VI. odvojak te odvojak k.č.br. 900/34 i 900/17 k.o. Kupinečkom Kraljevcu u plan VIO za odvodnju i Kraljevečki brijegi VI odvojak za vodoopskrbu  u plan VIO u 2023. godini
2. Manifestacija Ivanje u Kupinečkom Kraljevcu
3. Obavijesti, pitanja i prijedlozi
Ad 1)  Prijedlog Zaključka o potrebnom uvrštenju ulica Kraljevečki brijegi  V.  i VI. odvojak te 
           odvojak k.č.br. 900/34 i 900/17 k.o. Kupinečkom Kraljevcu u plan VIO za odvodnju i 
           Kraljevečki brijegi VI odvojak za vodoopskrbu  u plan VIO u 2023. godini
Predsjednik Vijeća, Žarko Vučak konstatira da su članovi Vijeća primili Prijedlog zaključka o potrebnom uvrštenju ulica Kraljevečki brijegi  V.  i VI. odvojak te odvojak k.č.br. 900/34 i 900/17 k.o. Kupinečki Kraljevec u plan Vodoopskrbe i odvodnje d.o.o. za odvodnju i Kraljevečki brijegi VI. odvojak za vodoopskrbu  u plan Vodoopskrbe i odvodnje d.o.o. u 2023. godini u pisanom obliku te otvara raspravu.
Nakon kraće rasprave, tijekom koje su članovi Vijeća izrazili zadovoljstvo što su napokon ishođene građevinske dozvole za izgradnju predmetnog vodoopskrbnog cjevovoda i potrebne odvodnje, Vijeće je jednoglasno (5 “za”) donijelo
ZAKJUČAK

o potrebnom uvrštenju ulica Kraljevečki brijegi  V.  i VI. odvojak te odvojak k.č.br. 900/34 i 900/17 k.o. Kupinečkom Kraljevcu u plan VIO za odvodnju i Kraljevečki brijegi VI odvojak za vodoopskrbu  u plan VIO u 2023. godini
1. Vijeće Mjesnog odbora nakon saznanja da postoje sve potrebne građevinske dozvole za izvođenje odvodnje u  ulicama Kraljevečki brijegi V  i VI odvojak te odvojak k.č.br. 900/34 i 900/17 k.o. Kupinečkom Kraljevcu kao i za izvođenje novog vodoopskrbnog cjevovoda u VI odvojku  raspravilo je trenutnu situaciju.   
2. Vijeće smatra da je krajnje vrijeme da se u navedenim ulicama izvede odvodnja i vodoopskrbni cjevovod te ispravi nepravda prema stanovnicima koja je učinjena ispuštanjem navedenih ulica iz projekta izgradnje odvodnje u ulici Kraljevečki brijegi, iako se radilo o najstarijim odvojcima u ulici, koji se realizirao prije nekoliko godina. Vijeće konstatira s obzirom na opseg radova i neposrednu blizinu navedenih ulica da je potrebno objediniti sve radove u jedan natječaj.  Nažalost zbog potrebnih znatnih financijskih sredstava Vijeće Gradske četvrti Brezovica nije u mogućnosti navedeno isfinancirati iz PKA. 

3. Stoga vijeće traži da sukladno Zapisniku sa sastanka održanog 07.10.2022. u ViO, predstavnika ViO i mjesne samouprave iz Gradske četvrti Brezovica, ViO uvrsti navedene 4 aktivnosti, kako je dogovoreno, u svoj plan za 2023. godinu te pokrene nabavu za izvođenje istih. Vijeće ujedno traži da se u natječaju obuhvati i izvođenje priključaka kako bi stanovnici dobili uslugu odvodnje i vodoopskrbe besplatno odnosno pod istim uvjetima kao prilikom izgradnje odvodnje u ostalim odvojcima ulice Kraljevečki brijegi 2020. godine. Vijeće je spremno iz sredstava PKA za 2024. godinu financirati sanaciju kolnika. 
4. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Manifestacija Ivanje u Kupinečkom Kraljevcu
            Predsjednik, Žarko Vučak upoznaje članove Vijeća o radnjama poduzetim za realizaciju manifestacije Ivanje u Kupinečkom Kraljevcu. Slijedi rasprava nakon koje je definiran program  i tehničke zadaće za manifestaciju.  

Ad 3) Obavijesti, pitanja i prijedlozi
· Predsjednik informira članove Vijeća da je uvođenje izvođača radova  u posao za izgradnju ulice Starjak predviđeno za početak srpnja
· Predsjednik informira članove Vijeća o zahtjevu prema Zrinjevcu da žurno izvedu radove na postavljanju klupa na igralištu i zamjene žicu na igralištu za badminton 
· Član Vijeća, Darko Perkeović ističe problem odvodnje oborinskih voda u ulici Kraljevečki brijegi u zoni zaseoka Lojeni 
                 Dovršeno u 21,30 sati.
              Zapisnik vodila:

               Ivana Pogačić
              KLASA: 024-08/23-003/1231
              URBROJ: 251-13-11-8/005-23-2

              Kupinečki Kraljevec, 12. lipnja 2023. 
                                                                                                       Predsjednik 

                                                                                              Vijeća Mjesnog odbora

                                                                                               Kupinečki Kraljevec I.

                                                                                                      Žarko Vučak

	Izvješće o glasanju
na 26. sjednici Vijeća Mjesnog odbora Kupinečki Kraljevec I.,

12. lipnja 2023.

